Publication: Magyar Közlöny
Issue: MK-2010-106 (Year: 2010, Number: 106)
Era: contemporary
Section: A földgázellátásról szóló 2008. évi XL. törvény (a továb biak ban: GET) 3. §-ának 17. és 47. pontjai helyébe a következõ
Paragraph Index: 60

A földgázellátásról szóló 2008. évi XL. törvény (a továb biak ban: GET) 3. §-ának 17. és 47. pontjai helyébe a következõ rendelkezések lépnek: [3. § E tör vény alkalmazásában:] „17. Felhasználó: aki földgázt vagy vezetéken keresztül PB-gázt saját felhasználás céljára vásárol.” „47. Lakossági fogyasztó: az a felhasználó, aki saját háztartása – egy felhasználási helyet képezõ egy vagy több lakóépület, lakás, üdülõ vagy hétvégi ház, továbbá lakossági célra használt garázs – fogyasztása céljára vásárol földgázt földgáz vételezésére megkötött szerzõdés alapján, és az így vásárolt földgázzal nem folytat jövedelemszerzés céljából gazdasági tevékenységet. Ha a lakóépületben a mûszakilag megosztott, önálló lakások száma meghaladja az épületben lévõ önálló nem lakás céljára szolgáló helyiségek számát, a felhasználót úgy kell tekinteni, hogy saját háztartás céljára vételez és a vásárolt földgázzal nem folytat jövedelemszerzés céljából gazdasági tevékenységet.”

Source: https://magyarkozlony.hu/hivatalos-lapok/415c5339b983b6202f9a371cc7a94fc1522ba65a/dokumentumok/feee62d182fd554b32dc7b3bca8be8cdd4421202/letoltes